jkorsvik/nowiki_second_scrape_merged huggingface dataset:
Günther Mader

Günther Mader (født 24. juni 1964 i Matrei am Brenner) er en tidligere østerriksk alpinist.


== Karriere ==
I junior-VM i alpint 1982 tok han gull i storslalåm.
I løpet av karrieren vant Mader minst ett verdenscuprenn i samtlige disipliner. Til tross for denne allsidigheten lyktes han aldri med å gå til topps i verdenscupen sammenlagt.
Under verdensmesterskap samlet han mange medaljer, fire bronsemedalje og en sølvmedalje. Under OL 1992 i Albertville fikk han bronse i utfor.
I mars 1998 fikk Mader hjerneslag. Han ble delvis lammet og tapte mye av taleevnen, men trente seg etter hvert opp til å leve et normalt liv. I tiden etter slaget skrev han en bok. I dag er han alpinsjef for den østerrikske skiprodusenten Salomon.


== VM- og OL-medaljer ==
VM 1987 – Sølv i slalåm, bronse i kombinasjonen
VM 1989 – Bronse i kombinasjonen
VM 1991 – Bronse i kombinasjonen
OL 1992 – Bronse i utfor
VM 1996 – Bronse i kombinasjonen
VM 1997 – Bronse i super-G


== Resultater i verdenscupen i alpint ==


=== Verdenscupseire ===


=== Sammenlagtplasseringer ===


== Litteratur ==
Günther Mader: ÜberLeben, Steirische Verlagsgesellschaft, ISBN 3-900323-67-4


== Referanser ==


== Eksterne lenker ==
Offisielt nettsted 
(en) Günther Mader – kategori av bilder, video eller lyd på Commons 
(de) Günther Mader – Munzinger Sportsarchiv 
(en) Günther Mader – Olympedia 
(en) Günther Mader – Sports-Reference (OL-resultater – arkivert) 
(en) Günther Mader – FIS (alpint) 
(en) Günther Mader – ski-db.com
Urban Connection

Urban Connection (etablert 1996 i Trondheim) var en norsk jazztrio bestående av
Håkon Mjåset Johansen trommer, Frode Nymo saksofon og Steinar Raknes bass.  
Med utspring i Jazzlinja (NTNU) ble de kåret til årets unge jazzmusikere (1999), og EM-vinnere under Avignon International Jazzcontest (2000).
De ga ut egenkomponert materiale på Urban Connection (2001) som ga Spellemannprisen 2001. 
Senere utkom French only (2002), laget i Avignon, der de fortsetter i en postbop akustisk stil, samt Urban Connection III (2004).  Alle utgivelser på Bergland Productions. 
Trioen har også fremført med verdenskjente musikere som Chick Corea, Steve Grossman og Michael Brecker,
besøkt flere internasjonale jazzfestivaler (som North Sea Jazz Festival), Litauen, Canada, Japan, Kina og Nepal (2004), representert moderlandet på EBU-festivaler (Tsjekkia), fungert som Norsk jazzforums utsending til Færøyene, og endelig, turnert internasjonalt i Baltikum og Vietnam, da på oppdrag av Utenriksdepartementet.


== Eksterne lenker ==
(en) Urban Connection – kategori av bilder, video eller lyd på Commons 
(en) Urban Connection på Discogs 
(en) Urban Connection på MusicBrainz 
(no) Omtale Arkivert 28. august 2006 hos Wayback Machine. fra Norsk Musikkinformasjon
Per Knut Aaland

Per Knut Aaland (født 5. september 1954 i Stryn) er en norsk tidligere langrennsløper som representerte Hardbagg Idrettslag. Han konkurrerte internasjonalt fra 1976 til 1987.
Han var med på laget som tok sølv på stafetten under OL 1980 i Lake Placid. Fire år tidligere, under OL 1976 i Innsbruck, kom han på sjetteplass på femmila.
Aalands fremste prestasjon i verdenscupen var tre andreplasser i enkeltrenn. Han vant Birkebeinerrennet i 1983, 1990 og 1991. Etter at han la opp som aktiv langrennsløper, var han i flere år tilknyttet det norske landslaget som smøringsekspert.


== Medaljer i norske mesterskap ==


== Litteratur ==
Jon Tvinnereim: Ski-idrett i Sogn og Fjordane : Sogn og Fjordane skikrins 75 år. Volda 1998. ISBN 82-994804-1-8
Thor Gotaas (2003). Først i løypa: historien om langrenn i Norge. Oslo: Andresen og Butenschøn. ISBN 82-7694-139-7. 


== Eksterne lenker ==
(en) Per Knut Aaland – Olympedia 
(en) Per Knut Aaland – Sports-Reference (OL-resultater – arkivert) 
(en) Per Knut Aaland – FIS (langrenn)
Moonlight Monkey Madness

Moonlight Monkey Madness er et septik-punk/rock band fra Lindesnes, helt syd i Norge. Bandet ble dannet i 2003, da bestående av vokalist Frode Stiland, bassist Steinar Haaland og trommeslager Bjørnar Nesland. Om lag et år senere ble gitarist Anders Støle Fidje med i besetningen.
Etter noen få spillejobber i distriktet, startet de i 2004 å spille inn sitt første fullengde album, Gaystick Faggot Pants, ved KFUK/M studioer på Vigeland, Lindesnes. Stein Magne Eriksen stod for produksjonen, men mye av ferdigstillelsen ble gjort av bandet selv. Mastring tok Mastering Studios i Sverige seg av. 

I 2005 spilte Moonlight Monkey Madness nesten 40 konserter rundt om i Norge, blant annet på Studentsamfunnet og Olavshallen i Trondheim som en del av landsmønstringen til Ungdommens Kulturmønstring. Også en rekke konserter ble holdt i og utenfor Kristiansand og i områdene rundt Lindesnes.
Våren 2006 startet bandet innspillingen av sitt andre album, Septik Sensation, ved Jailhouse Studio i Vennesla. Produsent var Hans Eidskaret, som har jobbet med blant andre Trial of Tears og Green Carnation. Den nye CD-en ble lansert i 2007.


== Eksterne lenker ==
Moonlight Monkey Madness
C-3PO

C-3PO er en figur i det fiktive Star Wars universet som er laget av Anakin Skywalker 32 BBY før handlingen som beskrives i Star Wars Episode I: Den skjulte trussel. Han er en protokolldroide. I Star Wars Episode IV: Et nytt håp skryter han selv av at han kan kommunisere flytende "i over seks millioner former for kommunikasjon". Han har også en stjerne på Hollywood Walk of Fame.


== Eksterne lenker ==
Offisielt nettsted 
(en) C-3PO – kategori av bilder, video eller lyd på Commons
Postbop

Postbop er en stilart innen jazz-musikk, ansett for å være en utvidelse av hard bop (som igjen var en videreføring av bebop og cool jazz).  
Istedenfor frie akkord-skifter som i frijazz, tok postbop tok i bruk modalitet, der valg av akkord (som det improviseres over) ikke avhenger av toneart, men av den gjeldende tone i melodilinjen.  Dette gir en hyppig skiftende akkordserie. Eksempler på stilarten finner en i Wayne Shorter's Speak no evil og McCoy Tyner's The real McCoy. Element av funk tilkom etter hvert.
Utviklingen av postbop startet tidlig 1960-tall, omtrent samtidig med frijazz, og ble således en av datidens tidsriktige retninger innen jazz.  Fasen anses for å være avsluttet midt på 1970-tallet, da de fleste av utøverne hadde utviklet stilarten jazz-fusion. I senere tid har Wynton Marsalis, Geri Allen, Kenny Garrett, Tom Harrell, Joe Lovano, Mulgrew Miller, Wallace Roney igjen tatt i bruk postbop-stil. I Norge finnes Jan Garbarek, såvel som den akustiske Urban Connection (1996–) med islett av postbop.


== Eksterne lenker ==
artikkel fra jazzbladet Down Beat
Skagens Museum

Skagens Museum ble stiftet i Brøndums Hotels spisesal i Skagen den 20. oktober 1908. 
Apoteker Victor Chr. Klæbel, hotelleier Degn Brøndum og malerne Michael Ancher, P.S. Krøyer og Laurits Tuxen ble valgt inn i det første styret. Oppgaven var å samle kunstverker av skagensmalerne og skaffe økonomiske midler til å reise en museumsbygning.
I somrene 1907–1909 stilte skagensmalerne ut i Teknisk Skole. Etter P.S. Krøyers død i 1909 ble hans bolig i Skagen Plantage tatt i bruk som museum. I 1919 ga Degn Brøndum hotellets gamle hage til Skagens Museum. Bygget ble påbegynt der i 1926 etter tegninger av arkitekt Ulrik Plesner i såkalt Bedre Byggeskik-stil. Bygget ble delvis finansiert av fonds (mest fra Ny Carlsbergfondet) og dels ved private gaver. Bygget ble innviet den 22. september 1928. 
Samlingen var da på ca. 325 kunstverker, mange var gaver fra kunstnerne.
I 1981 ble utstillingslokalene utvidet med et tilbygg tegnet av arkitekt og kongelig bygningsinspektør Jacob Blegvad, som også har stått for det seneste tilbygget fra 1990. 
I 1997 flyttet administrasjonen inn i Teknisk Skoles lokaler.
Per 2007 har museet ca. 1700 kunstverker til rådighet.

		
		
		


== Eksterne lenker ==
Offisielt nettsted 
(en) Skagens Museum – kategori av bilder, video eller lyd på Commons
Phycosecidae

Phycosecidae er en liten familie av biller som bare er kjent fra Australia, New Zealand og noen mindre øyer i nærheten. De er knyttet til sandstrender, og larvene er rovdyr. 


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien gnag- og maurbiller, Cleroidea
Familien Phycosecidae – 4 kjente arter
Phycosecis ammophila Lea, 1899
Phycosecis hilli Lea, 1921
Phycosecis limbata (Fabricius, 1781) – New Zealand, Kermadec-øyene
Phycosecis litoralis Pascoe, 1875 – Australia


== Litteratur ==


== Eksterne lenker ==
(en) Phycosecidae i Encyclopedia of Life 
(en) Phycosecidae i Global Biodiversity Information Facility 
(en) Phycosecidae hos Fossilworks 
(en) Phycosecidae hos ITIS 
(en) Phycosecidae hos NCBI 
(en) Kategori:Phycosecidae – bilder, video eller lyd på Wikimedia Commons 
Phycosecidae – detaljert informasjon på Wikispecies
Brøndums Hotel

Brøndums Hotel ligger i Skagen i Nordjylland i Danmark. Det har røtter tilbake til 1840- årene, men er mest kjent fra 1880- årene, da mange kunstnere og kunstinteresserte fra hele Skandinavia tilbragte somrene der på grunn av de særegne lysforholdene i distriktet. Som gruppe kalles de i dag for Skagenmalerne.
Verten på denne tiden var Degn Brøndum, som senere satt i det første styret for Skagens Museum. Hans søstre var forøvrig kunstnerisk begavet og ble kjente malerinner.
Hotellet skjenket også store deler av sin hage til museumstomt. Der har vært flere branner, sist i 1959. Bygningen er derfor restaurert, men bare svakt modernisert. Mange rom har innlagt varmt og kaldt vann, men en må på gangen for toalettbesøk og bad.
I spisesaler og salonger kunne man før se på et 40-tall malerier som besøkende kunstnere har gitt som betaling for oppholdet. Disse er nå samlet i et eget rom på museet, som ligger vis-à-vis hotellet.
Brøndums Hotel ble fredet i 1986.


== Referanser ==


== Eksterne lenker ==
Brøndums Hotel på Skagensmuseum.dk
Fylkesvei 2616

Fylkesvei 2616 går mellom Sunde i Vågå og Otta i Sel.
Frem til 2019 hadde veien betegnelsen fylkesvei 436 (Oppland).


== Kommuner og knutepunkter ==

 Vågå

 SelVeggumsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2616
(no) Statens vegvesen – trafikkmeldinger
Boggi

Boggi er et begrep som beskriver at minst to aksler på et kjøretøy, vogn eller lignende er plassert i kort avstand fra hverandre. Boggier brukes for å fordele vekten, og for jernbanevogners vedkommende, å gi en mykere bevegelse på skinnegangen. 
Noen lastebiler har tre akslinger, hvor de bakerste har en innbyrdes avstand under 2050 mm.  De fleste boggiakslingene er faste, det vil si de er ikke-styrende. Dette kan føre til en noe større svingradius, men det finnes også styrende boggiakslinger som hjelpestyrer, noe som letter svingingen og reduserer dekkslitasjen på den aktuelle akslingen.
Boggier er også vanlig på en del større tilhengere/campingvogner. Slike boggier er der for at man ikke skal ha behov for så store og kraftige akslinger og dekk.
Begrepet boggi brukes også om hjulsettene på en jernbanevogn. En boggivogn har to boggier, hver av dem har to akslinger og fire hjul. En boggivogn har således hele åtte hjul.


== Kilder ==
fotoagent.dk
jim-frizzell.com
Fylkesvei 2600

Fylkesvei 2600 går mellom Otta og Åmotet i Sel.
Frem til 2019 hadde veien betegnelsen fylkesvei 418 (Oppland).


== Kommuner og knutepunkter ==

 Sel


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2600
(no) Statens vegvesen – trafikkmeldinger
De fire edle sannheter

De fire edle sannheter i buddhismen er Buddhas fire læresetninger om årsakene til lidelsen i tilværelsen og hvordan denne lidelsen kan fjernes. Det fysiske liv ses på som en lidelse, hvor man er bundet i livshjulet – Samsara inntil man når fullstendig oppvåkning.

Sannheten om utilfredsheten: er en konstatering av at, «Det fins lidelse/smerte». Her definerer Buddha hva lidelsen er. Livet er den lidelse som er i fødsel, alderdom, sykdom, død, å være forenet med hva som er ukjærlig og å være skilt fra hva man har kjært.
Sannheten om utilfredshetens opphav: er sannheten om lidelsens opprinnelse eller årsak. Lidelsen har en årsak som bunner i årsakskjeden. De tre rot-årsakene som fører til lidelse/smerte er uvitenhet, hat og begjær.
Sannheten om utilfredshetens opphør: er sannheten om lidelsens opphør. Buddha påviser at selv lidelse/smerte kun er midlertidig.
Sannheten om den åttedelte vei: er sannheten om veien som fører til lidelsens opphør. For å komme ut av lidelsen krever det at mennesket fullstendig oppgir, undertrykker og tilintetgjør de 12 ledd i årsakskjeden. Dette oppnås ved å følge den edle åtteleddede vei og denne fører deg til fullkommen erkjennelse og nirvana, som er den opplyste tilstand i sinnet. Det er altså den edle åttedelte veien som kan føre mennesket ut av livshjulet og lidelsen.Med andre ord så handler de to første om hvordan buddhismen oppfatter virkeligheten og de to andre om hvordan frelsen forstås.


== Sammendrag ==
At smerte faktisk eksisterer.
At det er årsaker til at det vonde finnes.
At det eksisterer en tilstand der det vonde ikke finnes.
At det eksisterer en vei til den tilstanden der det vonde ikke finnes.
Eilert Hanoa

Eilert Giertsen Hanoa (født 12. mai 1970) er grunnlegger og administrerende direktør i det børsnoterte programvareselskapet Mamut ASA. Eilert Hanoa etablerte sitt første IT-selskap som 15-åring i 1986. Selskapet solgte programvare til privatpersoner og SMB-segmentet. Etter å ha jobbet 10 år i bransjen etablerte Hanoa selskapet Guru Software AS (senere Mamut ASA) i 1994.  
Hanoa har og har hatt flere verv: 

Styreleder i IKT-Norge 2007-2015
Vice-Chairman i European Software Association
Formann i Business Software Alliance Norge.Hanoa ble kåret til Young Entrepreneur of the Year 2005 av Ernst & Young. Hanoa har utdanning fra Handelshøyskolen BI.
I 2019 ble han direktør for Kahoot!.Hanoa er fetter av Thomas Giertsen, og har vært investor og styremedlem i Giertsens selskap Feelgood Scene Film og TV.


== Referanser ==
Fylkesvei 2640

Fylkesvei 2640 går mellom Fossbergom i Lom og Vågåmo i Vågå.
Frem til 2019 hadde veien betegnelsen fylkesvei 468 (Oppland).


== Kommuner og knutepunkter ==

 Lom

 VågåNedre Nordheradsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2640
(no) Statens vegvesen – trafikkmeldinger
Fylkesvei 2646

Fylkesvei 2646 går mellom Vollungsbru i Skjåk og Staurust i Lom. Veien går parallelt med riksvei 15 på nordsiden Otta.
Frem til 2019 hadde veien betegnelsen fylkesvei 483 (Oppland).


== Kommuner og knutepunkter ==

 SkjåkSkjåk solside 

 LomStaurustvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2646
(no) Statens vegvesen – trafikkmeldinger
Trusselvurdering

En trusselvurdering er en analyse og vurdering av potensielle aktørers evne og vilje til å utføre anslag mot en virksomhet eller stats personell, materiell og verdier (produksjon, informasjon og omdømme), samt sannsynligheten for at et anslag vil utføres. Vurderingen omfatter altså både aktørenes «slagkraft», ulike typer anslag og sannsynligheten for et anslag vil inntreffe innen en tidsperiode.


== Trusselskalaer ==


=== Norge ===


==== Terrorisme ====
I Norge benytter Politiets sikkerhetstjeneste en skala for beskrivelse av terrortrusselen og vurdering av trusselbildet.


== Se også ==
Sikkerhetsteater
BIKINI


== Referanser ==
Amerikanske flekkede småkatter

Amerikanske flekkede småkatter eller ozelotlinjen (Leopardus) er en biologisk slekt som nå består av sju arter i gruppen med mindre kattedyr (Felinae). Som navnet antyder har alle artene amerikansk utbredelse og flekkmønsteret pels. Alle artene i gruppen har dessuten 18 kromosompar (det vanligste for katter er 19). Atene har dessuten slisseformede pupiller. På tross av slektsnavnet Leopardus hører imidlertid ikke verken leoparden eller leopardkatten med til denne slekten, som trolig er navngitt etter det karakteristiske leopardlignende flekkmønsteret disse dyra har.


== Ozelotlinjen ==
Kattedyra i denne gruppen refereres også til som ozelotlinjen. Nyere forskning viser at kodkodkatt, nattkatt, pampaskatt, og fjellkatt hører hjemme her. Disse var tidligere klassifisert i andre slekter. Relativt nylig er også arten tigerkatt (Leopardus tigrinus) separert i to arter, kalt nordlig tigerkatt (Leopardus tigrinus) og sørlig tigerkatt (Leopardus guttulus). Sistnevnte inkluderer den tidligere populasjonen av tigerkatt i Costa Rica og det sentrale og sørlige Brasil, som har levd separat fra den nordlige populasjonen i omkring 3,7 millioner år. Det er også en viss mulighet for at den sentralamerikanske underarten Leopardus tigrinus oncilla kan være en egen art, men dette er fortsatt ikke avklart.


== Fylogeni ==
Fylogeni etter Johnson m. fl., 2006.


== Arter ==
Leopardus (ozelotlinjen)
L. colocolo (pampaskatt)
L. geoffroyi (nattkatt)
L. guigna (kodkodkatt)
L. jacobitus (fjellkatt)
L. pardalis (ozelot)
L. tigrinus (nordlig tigerkatt)
L. guttulus (sørlig tigerkatt)
L. wiedii (margaykatt)


== Referanser ==


== Eksterne lenker ==
(en) Amerikanske flekkede småkatter i Encyclopedia of Life 
(en) Amerikanske flekkede småkatter i Global Biodiversity Information Facility 
(en) Amerikanske flekkede småkatter hos Fossilworks 
(en) Amerikanske flekkede småkatter hos ITIS 
(en) Amerikanske flekkede småkatter hos NCBI 
(en) Kategori:Leopardus – bilder, video eller lyd på Wikimedia Commons 
Leopardus – detaljert informasjon på Wikispecies
Druzjbarørledningen

Druzjbarørledningen (russisk:нефтепровод «Дружба», druzjba betyr vennskap) er verdens lengste oljerørledning og drives av det russiske selskapet Transneft. Rørledningen ble bygget av Sovjetunionen i 1964 for å transportere olje fra sentrale Russland til steder i Vest-Europa 4000 km lengre vest. Druzjbarørledningen frakter 2 millioner fat olje hver dag og er den rørledningen som frakter mest olje fra Russland til Europa.
Druzjbarørledningen starter i Samara i sørøstlige Russland, hvor olje fra vestlige Sibir, Ural og Det kaspiske hav blir hentet. Derfra går ledningen til Mozyr i sørlige Hviterussland hvor den deles i en nordlige og sørlig del. Den nordlig delen går til Polen og Tyskland og en sørlige til Ukraina, Slovakia, Tsjekkia og Ungarn. Den nordlige er planlagt utvidet til den tyske havnebyen Wilhelmshaven og den sørlige er planlagt utvidet til Kroatia.
8. januar 2007 stanset Transneft tilførselen til Druzjbarørledningen i Hviterussland som en reaksjon på landets innføring av transportavgift på 45 dollar pr tonn olje. I tillegg blir Hviterussland beskyldt for å urettmessig tapping av olje fra oljerørledingen. 30 prosent av EUs totale import av olje kommer fra Russland, og halvparten av dette går gjennom Druzjbarørledningen.


== Referanser ==


== Eksterne lenker ==
Om Druzjbarørledningen Arkivert 27. september 2009 hos Wayback Machine., fra Pipelines International (engelsk)
«FACTBOX-Russia's Druzhba pipeline, one of the world's biggest», fra nyhetsbyrået Reuters
Skyfysikk

Skyfysikk er studiet av de fysiske prosessene bak dannelsen og veksten av skyer i tillegg til dannelsen av nedbør. 
Skyer er bygd opp av mikroskopiske vanndråper (i såkalte varme skyer) eller ørsmå iskrystaller (kalde skyer) eller en blanding av begge. Disse kondenserer fra vanndamp i luften. Dette kan bare skje om forholdene ligger til rette for det. Når en sky er dannet, kan den løse seg opp eller tømme ut vannet som nedbør (regn, snø, hagl osv). Det er derimot flere faktorer som avgjør hva som faktisk skjer. Skyfysikk prøver å forklare de fysiske prosessene som ligger bak dette. 
Skyer klassifisieres etter høyden de oppstår i, og utseende og egenskaper. De fleste skyene er enten stratiforme (lagdelte) eller cumuliforme (vertikalt utviklet). Så vi har stratus- og cumulusskyer som oppstår i lavee høyder (opp til 2 km). Skyer som oppstår i de høyeste områdene av troposfæren har forstavelsen cirro i navnet, og her finner vi cirrostratus og cirrocumulus. Skyer i midlere høyder har forstavelsen alto i navnet. I tillegg har en cumulonimbus som strekker seg gjennom hele troposfæren, fra et par hundre meter over bakken og helt opp til tropopausen. Cumulonimbusskyer kalles også tordenskyer, og er skyene som skaper tordenvær.
Andreas Jynge

Andreas Grimelund Jynge (født 3. september 1870 i Skien, død 13. juni 1955) var en norsk dikter og embetsmann, blant annet byråsjef i Arbeidsdepartementet (fra 1912) og jernbanedirektør (1919–37).
Andreas Jynge utga to diktsamlinger, "Viser og Vers" (1896) med dikt for barn og "Egne veie" (1903). Blant hans mest kjente dikt er Mot kveld (Alle de duggvaate blomster...), og Efter en Sommerfugl, begge tonsatt av Agathe Backer-Grøndahl. 
Agathe Backer Grøndal satte toner til en rekke av hans dikt. 
Han ga i 1947 ut novellesamlingen "Hester i fjellet".
Han var aktiv i Norsk Travselskap, som informasjonssekretær og stambokfører,og var slik med på å redde den gamle norske kaldblodshesten. Han skrev om hest i "Våre hester", foruten diverse småstykker.
Han var også aktiv når det gjaldt bildende kunst, og var en periode formann i Oslo Kunstforening 1928–30, men fraba seg gjenvalg da han fikk motbør i styret om  forhandlinger med   det nybygde "Kunstnernes hus" i Oslo.
Andreas Jynge var sønn av overlærer ved Hamar katedralskole, Anton Henrik Jørgen Hirschholm Jynge og Augusta Johanne Grimelund, og dattersønn av biskop i Nidaros Andreas Grimelund. Han var gift med Esther Lind Jynge. De hadde to barn, Ester Horn, gift med Kristian Horn, og Gert Jynge.


== Referanser ==


== Litteratur ==
Sigurd Willoch: Kunstforeningen i Oslo 1836-1936, Oslo, 1936.
Robert Littell

Robert Littell (født 8. januar 1935 i Brooklyn, New York City, USA) er en amerikansk forfatter og tidligere journalist.
Littell studerte ved Alfred University i New York. Etter at han ble uteksaminert i 1956, tjenestegjorde han i fire år i U.S. Navy. 
Littell er mest kjent for sitt arbeide som journalist i Newsweek under den kalde krigen, og som forfatter av flere kjente spionromaner. Debutromanen The Defection of A.J. Lewinter (1973) vant Crime Writers' Association Golden dagger for årets beste kriminalroman.
Littel er bosatt i Frankrike. Han er far til forfatteren Jonathan Littell.


== Bibliografi ==
If Israel lost the war (1969) (sammen med Richard Z. Chesnoff og Edward Klein)
The Defection of A. J. Lewinter (1973)
Sweet Reason (1974)
The October Circle (1975)
Mother Russia (1978)
The Debriefing (1979)
The Amateur (1981)
The Sisters (1986)
The Revolutionist (1988)
The Once and Future Spy (1990)
An Agent in Place (1991)
The Visiting Professor (1994)
Walking Back the Cat (1997)
For the Future of Israel – sakprosa (1998) (sammen med Shimon Peres)
The Company (2002)
Legends (2005)
Vicious Circle (2006)


=== Oversettelser til norsk ===


== Priser og utmerkelser ==
The Golden Dagger 1973, for The Defection of A. J. Lewinter
The Los Angeles Times Book Prize 2005, for Legends


== Referanser ==


== Eksterne lenker ==
(en) Robert Littell på Internet Movie Database 
(sv) Robert Littell i Svensk Filmdatabas 
(da) Robert Littell på Filmdatabasen 
(fr) Robert Littell på Allociné 
(en) Robert Littell på AllMovie 
(en) Robert Littell hos The Movie Database 
(en) January Magazine – intervju med Robert Littell
Fylkesvei 664 (Sogn og Fjordane)

Fylkesvei 664 i Sogn og Fjordane gikk mellom Fosslund og Navelsaker i Eid og mellom Otterdal og Grodås i Hornindal kommune.
Traséer: Fosslund – Navelsaker (19,6 km), Otterdal – Grodås (4,8 km)
2019 ble veien erstattet av fylkesvei 5744 og fylkesvei 5829.


== Kommuner og knutepunkter ==

 Eid
Endepunkt NavelsakerTraséen Navelsaker – Otterdal (ca. 3 km) er ikke bygd

 HornindalOtterdalsvegen 

Endepunkt Otterdal


== Referanser ==


== Eksterne lenker ==
Vegvesenets vegkart
Direkte stråling

Direkte stråling er solstråling som går upåvirket gjennom atmosfæren ned til jordoverflaten.
Sammen med diffus stråling utgjør disse to globalstrålingen. Både globalstrålingen og forholdet mellom diffus og direkte stråling varierer med solhøyden, skydekket og forurensning i atmosfæren.


== Se også ==
Jordens strålingsbalanse